Sienna Miller

Sienna Rose Diana Miller (1981eko abenduaren 28a, New York) AEBetan jaiotako zinema eta telebistako ingeles aktore, modelo eta moda diseinatzaile bat da. Antzeztu izan dituen filmeen artean nabarmenak Layer Cake, Alfie, Factory Girl (2006), The Edge of Love, edo G.I. Joe: The Rise of Cobra daude. Baita Stardust (2007) Matthew Vaughnen zuzendaritzapean, Steve Buscemiren Interview (2007) eta The Girl filma ere (2012), Tippi Hedrenen rola jokatuz, Paper honek eman zion Urrezko Globoetarako lehen izendapena.

 Biografia 
Sienna Rose Miller New Yorken jaio zen 1981eko abenduaren 28an, baina 18 hilabeterako Chelseara lekualdatuta zegoen, jada, Londresen.

Aita Pennsylvanian (AEB) jaiotako Edwin Miller izan zen, inbertsio banku gizona aurrena eta txinatar arte merkataria gero; espirituaren kultura batu zen eta autolaguntzako liburua irdatzi zuen. Ama, berriz, ingelesa bazen ere, Hegoafrikan jaiotako Josephine "Jo" Miller modeloa izan zuen; New Yorkeko Lee Strasbergeko Arte Akademiaren zuzendaria, yoga irakaslea ere izan zen. Ahizpa zaharrago bat du, Savanna, moda diseinatzailea dena.

6 urte besterik ez zituen gurasoak banandu zirenean eta Sienna eta Savannah Parsons Greenera joan ziren bularreko minbizia tratatzen ari zen amarekin. Aita beste hiru alditan ezkondu zen. Ezkongaietako bat Kelly Hoppenhttp://www.telegraph.co.uk/news/features/3634297/Kelly-Hoppen-Ive-had-an-amazingly-colourful-life....html barne diseinatzaile ingelesa izan zen eta 15 bat urte iraun zuten batera. Gero Birjina uharteetara joan zen. Ezkontza hauen ondorioz, Siennak beste 2 senideorde baditu, Charles eta Stephen, eta ahizpaorde ohia ere bai, Natasha Corrett, Hoppenen alaba.

8 urterekin, Miller Ascot-eko, Berkshire, Heathfield St Mary's Schoolera joan zen eta, 18 urterekin, New Yorkera itzuli zen, Lee Strasbergeko Arte Akademian inskribatuz.

 Ibilbide profesionala 
 Modelo 
Tandy Andersonekin egin zuen lan Londresko Select Model Management-en, Coca-Cola, Vogue Italia edo Pradaren modelo izan zen eta 2003ko Pirelli egunkarian atera zen toplessenhttps://web.archive.org/web/20100201064058/http://www.lacuarta.com/diario/2003/01/31/31.18.4a.ESP.PIRELLI.html
http://www.hola.com/moda/actualidad/2002/11/05/pirellicalendar/. Urte berean, British Vogueren azal izan zen.

Sienna Boho chic estilora asoziatu izan da beti. Pepe Jeans Londonekin 2 urterako kontratua sinatu zuenhttp://www.vogue.co.uk/news/2006/01/10/pepe-bags-sienna.

2006ko martxoko aldizkaritan atera zen lehen aldiz galtza bakeroen iragarki kanpaina. Vanity Fair aldizkarirako atera zen toplessen eta zigarro bat erretzen. Berriro izan zen British Vogueren azal. 2007an, berriz, U.S. Voguerena.

2009an, BOSS Orange emakumeentzako perfumearen enbaxadore izan zenhttps://web.archive.org/web/20160304092831/http://perfumess.net/noticias/index.php?noticia=Sienna%20Miller%20anuncia%20el%20perfume%20Orange%20de%20Hugo%20Boss-0000128.
2013an, Sienna eta bere bikotekidea zen Tom Sturridge Burberry ingelesaren Trench Kisses kanpainaren aurpegi izan ziren, 2013/14ko udazkena/neguan. Mario Testinok egin zituen argazkiak eta Cristopher Baileyk izan zuen zuzenbide kreatiboaren ardurahttp://www.embelezzia.com/firmas/amor-tras-los-objetivos-sienna-miller-y-tom-sturridge-seran-la-cara-mas-romantica-de-burberryhttp://www.modalia.es/celebrities/1725-sienna-miller-y-tom-sturridge-imagen-de-burberry-para-la-campana-trench-kisses-otono-invierno-2013-14.html.

 Zinema 
2001ean egin zuen bere debuta South Kensingtonen, Rupert Everett eta Elle Macphersonekin batera eta, handik gutxira, Mark Valley protagonista zen Keen Eddie serie dramatikoan hartu zuen parte.

2004an, bigarren mailako paperak izan zituen Alfie eta Layer Cake lanetan.

2005ean etorri zitzaion protagonista papera Heath Ledgerren ondoan Casanova filman eta, handik urtebetera, Edie Sedgwicken bizitzan oinarritutako Factory Girl pelikulan egin zuen lan, 1960ko hamarkadako goi mailako familia bateko neska eta Andy Warholen musaren papera eginez.

2007an, Steve Buscemik zuzendutako Interview filmean hartu zuen partehttp://www.20minutos.es/noticia/328514/0/steve/buscemi/interview/. Bertan egindako antzezpenak urte hartako Independent Spirit Awards sarietarako izendapena eman zion. Stardust fantasiazko pelikulan ere parte hartu zuen Michelle Pfeiffer eta
rekin batera besteak beste.

2008an The Mysteries of Pittsburgh eleberriaren bertsio zinematografikoan agertu zen eta, horrez gainera, The Edge of Love filman ere lan egin zuen Keira Knightley eta Matthew Rhysekin baterahttp://cineuropa.org/nw.aspx?t=newsdetail&l=es&did=76978.

2009an, G.I. Joeren adaptazioa zen, G.I. Joe: The Rise of Cobra lanean Ana Lewisen papera egin zuen eta, AEBetan, bere estreinaldiko lehen astean, filmak 54 milioi dolar bildu zituenhttp://www.elespectador.com/entretenimiento/agenda/cine/articulo154204-sienna-miller-chica-mala-de-gi-joe. Urte berean, Millerrek Comic Relief deituriko Mamma Mia! filmaren parodian parte hartu zuen, Dawn French eta Jennifer Saunders britainiar komedianteen ondoan.

2010ean, Working Titlen ekoizpena zen Hippie Hippie Shake filman egin zuen lan, Cillian Murphy protagonista zelarik eta Patrick Marber After Miss Julien, berriz, protagonista izan zen Broadwayn.

2012an 5 filmetan hartu zuen parte Siennak. Hauen artean dago The Girl, telebistarako eginiko filma, eta, honi esker, Urrezko Globoetarako lehen izendapena lortu zuenhttp://www.peopleenespanol.com/article/lista-completa-de-nominados-al-globo-de-oro-2013. Pelikulak Alfred Hitchcock zine zuzendariaren eta Tippi Hedren aktorearen arteko erlazio korapilatsua kontatzen du.

2013an, Millerrek A Case of You filma egin zuen Justin Long eta Evan Rachel Wood aktoreekin batera. Pelikula Tribecako Zinemaldian estreinatu zen urte berean.

2014an, Bennett Millerren Foxcather filman lan hartu zuen, Steve Carell, Channing Tatum eta Mark Ruffalo aktoreekin batera; filma Mark Schultz, borroka libreko urrezko domina lortu zuen kirolariaren autobiografia da. Maiatzaren 19an estreinatu zen Canneseko Zinemaldian eta Urrezko Palma irabazteko lehian aritu zen.

 Moda diseinatzaile 
2006an Millerrek Pepe Jeansentzat moda kapsula bat diseinatu behar zuela iragarri zuten eta proiektua moda marka osoan bilakatu zen gero. Twenty8Twelve deitu zioten, Siennaren jaiotza datari aipamen eginez, eta Pepe Jeansen laguntza finantzarioa jaso zuen. Millerrek diseinatzaile profesional den bere ahizparekin batera diseinatu zuen bilduma eta 2007ko irailean atera zen argitara.

 Filantropia 
Miller International Medical Corpseko enbaxadore mundiala da eta, 2009an Kongoko Errepublika Demokratikora bidaiatu zuen, bere esperientziak blog batean mantentzen dituelarik. Haitira ere joan zen 2010an lurrikarak uhartea astindu zuenean. Millerrek Global Coolekin ere egin zuen lan, Eco Friendly kanpainan, 2007an.

Sienna Erresuma Batuko Starlight Children's Foundationeko enbaxadorea ere bada; haur oso gaixo eta euren familiekin lan egiten dute, munduko ospitaleetara bidaia eta egonaldiak ordainduz.

Gainera, Millerrek Breast Cancer Haven babesten du; zentro honek dohako laguntza programa bat eskaintzen die bularreko minbizia dutenei eta informazioa eta terapiak ere eskaintzen dizkiete gaixoei.

 Bizitza pribatua 
2004an Alfie filmaren grabazioan Jude Law aktore britainiarra ezagutu zuen eta bien arteko harremana prentsa arrosaren ohiko hizketagai bilakatu zen. Urte bereko gabonetan bikoteak ezkontzea erabaki zuen. 2005eko uztailaren 18an ordea, Lawk barkamena eskatu zion publikoki Siennari emazte ohiarekin (Sadie Frost aktore britainiarra) izandako haurren zaintzailearekin (Daisy Wright) abentura bat izan zuelako. Garai berean, Siennak Lawren lagun zen Daniel Craig aktorearekin harremanetan zebilen zurrumurrua zabalduta zegoen. Euren arteko erlazioa salbatzen ahalegindu ziren, baina, azkenean, urte bereko azaroan hautsi zuten.

2007ko ekainean Rhys Ifans aktore britainiarrarekin hasi zuen erlazio bathttps://web.archive.org/web/20210623084833/https://www.hola.com/cine/2007103136899/cine/siennamiller/novio/ eta, bikoteak ezkontzeko hitza eman zion elkarri 2008an, baina, hilabete batzuk geroago, Millerrek Ifansekin amaitu zuela jakin zen. Biek dute eskuin eskumuturrean enara bana tatuaturik.

2008ko ekainean, Miller Balthazar Getty aktorearekin hasi zen harremanetan. Geroago, Siennak bi egunkari salatu zituen bera eta Getty elkarrekin agertzen ziren argazki batzuk publikatu zituztelako. Harreman hau ere 2009ko apirilean amaitu zen.

2009ko abuztutik urte bereko urrira arte George Baker DJarekin ibili zenhttp://www.nowmagazine.co.uk/celebrity-news/387132/sienna-miller-seen-kissing-dj-george-barker.

2009ko abenduan Miller eta Jude Law elkarrekin ateratzen hasi ziren berriro Broadwayko ikuskizunetan. Gabonak Barbadosen pasa zituzten Lawren 3 umeekin baterahttps://web.archive.org/web/20160304132320/http://www.blogyfamosos.com/famosos/18688/siennamiller/judelaw/romance. 2011ko urte hasieran harremana berriro eten zutenhttp://www.elmundo.es/elmundo/2011/02/09/gentes/1297250030.html.

2011ko otsailean, Sienna Tom Sturridge aktore britainiarrarekin ateratzen hasi zen eta 2012ko urtarrilaren 6an euren lehen umearen zain zeudela jakinarazi zuten. Urte bereko otsailean ezkon hitza eman zuten eta, uztailaren 8an, Siennak neskatxa bat erditu zuen Londresen, Marlowe Ottoline Layng deitu ziotenahttp://www.europapress.es/chance/gente/noticia-mejor-amigo-robert-pattinson-siena-miller-seran-papas-20120107133539.html.

Siennak nazionalitate bikoitza dauka, britainiarra eta estatubatuarra; Birjina uharte amerikarretan atera zuen gidabaimena, han errazagoa zelako, baina AEBn eta Erresuma Batuan gidatu ahal du.

 Filmografia hautatua 
 Zinema 
 Urtea Izenburua Papera Oharrak 2001 South Kensington   Sharon  2002  High Speed   Savannah  2003  The Ride   Sara  2004  Layer Cake  Tammy  Alfie   Nikki  2005  Casanova  Francesca  2006  Factory Girl  Edie Sedgwick  2007  Interview  Katya  Stardust  Victoria  2008  Camille  Camille Foster  Misterios de Pittsburgh   Jane Bellwether  A Fox's Tale   Darcey   Ahotsa The Edge of Love  Caitlin Thomas  2009  G.I Joe: El origen de Cobra  Ana Lewis/Anastascia DeCobray/The Baroness  2010  Hippie Hippie Shake  Louise Ferrier  2012  Yellow   Xanne  Two Jacks  Diana  Just Like a Woman  Marilyn  Nous York  La star/ The Movie Star  2013  A Case of You   Sarah  2014  Foxcatcher   Nancy Schultz  2015  Mississippi Grind   Business or Pleasure   American Sniper  Taya Renae Kyle  Black Mass  Catherine Greig   High-Rise  Charlotte   Unfinished Business  

 Telebista 
 Urtea Izenburua Papera Oharrak 2002  The American Embassy  Babe  1 episodio 2002  Bedtime  Stacey  4 episodio 2003-2004  Keen Eddie   Fiona Bickerton  13 episodio 2009  Comic Relief 2009  Sophie  Telebistarako filma 2012  The Girl  Tippi Hedren  Telebistarako filma

 Sari eta izendapenak 
 Urtea Saria Kategoria Lana Emaitza 2003 Teen Choice Award Estrella Femenina Emergente de TV Keen Eddie Izendapena 2005 Empire Awards UK Artista errebelazio hoberena Alfie &  Layer Cake 2007 Environmental Media Awards EMA Futures Award Irabazle 2008 British Independent Film Awards Erreparto aktoresa hoberenaThe Edge of Love Izendapena Independent Spirit Awards Aktoresa hoberena Interview London Film Critics Circle Awards 2007 Urteko britainiar aktoresa 2009 ShoWest Awards Erreparto aktoresa hoberena The Edge of Love Irabazlea 2010Premios Razzie Erreparto aktoresa okerrenaG.I. Joe: The Rise of Cobra Teen Choice Award Aktoresa hoberena: Akzio-abentura Izendapena 2013BAFTA TV AwardsAktoresa hoberenaThe GirlBroadcasting Press Guild Awards

 Urrezko Globoak 
 Urtea Kategoria Lana Emaitza 2013 Telebistarako aktoresa baten aktuazio hoberena The Girl Izendapena

 BAFTA sariak 
 Urtea Kategoria Emaitza 2008 Premio Orange a la estrella emergente Izendapena

 Satellite sariak 
  Urtea Kategoria Lana Emaitza 2012 Aktoresa baten telebistarako aktuazio hoberena The Girl Izendapena

 Iruditegia 

 Kanpo loturak 

 Sienna Miller aktorearen IMDBko fitxa irakurgai 

 Erreferentziak 

Kategoria:Ingalaterrako aktoreak
Kategoria:Londrestarrak
Kategoria:Newyorkarrak
Kategoria:Ameriketako Estatu Batuetako Socialiteak